นายเทอดเกียรติ ชินสรนันท์ นายกเทศมนตรีเมืองแม่สอด อ.แม่สอดจ.ตาก กล่าวว่าขณะนี้คณะผู้บริหารเทศมนตรีเมืองแม่สอด กำลังเตรียมที่จะเดินหน้าผลักดันให้กรมการขนส่งทางบกเปิดให้จดและใช้ทะเบียนรถยนต์และรถจักรยานยนต์จากทะเบียนตากเป็นแม่สอด เหมือนกับในพื้นที่ อ.เบตง ที่มีการแยกมาจาก จ.ยะลาซึ่งหากสามารถดำเนินการได้ จะทำให้มีความสะดวกสบายต่อประชาชน และสามารถตรวจสอบง่ายยิ่งขึ้นกล่าวอีกว่า เนื่องจาก อ.แม่สอดจ.ตาก เป็นอำเภอขนาดใหญ่และยังเป็นศูนย์กลางของ 5 อำเภอชายแดนฝั่งตะวันตกของ จ.ตาก ซึ่งได้แก่ อ.แม่ระมาด อ.พบพระ อ.ท่าสองยางและ อ.อุ้มผาง ซึ่งจากการที่ อ.แม่สอดมีการขยายตัวทางด้านเศรษฐกิจ การค้า การลงทุนที่ทำให้มีการขยายตัวของเมืองและมีการพัฒนาอย่างรวดเร็วในทุกด้าน พร้อมทั้งมีความเจริญทัดเทียมในระดับจังหวัด และกำลังจะยกเป็นเมืองนานาชาติ ขณะเดียวกันได้รับการประกาศเป็นเขตเศรษฐกิจชายแดน จ.ตาก ในพื้นที่ อ.พบพระ อ.แม่สอดอ.แม่ระมาด ซึ่งขณะนี้ผู้นำองค์กรปกครองทั้ง 5 อำเภอชายแดนกำลังผลักดันพื้นที่ในเขต 5 อำเภอชายแดนให้เป็นจังหวัดที่ 77 หรือเป็นจังหวัดแม่สอด อยู่ในขณะนี้ นายกเทศมนตรีเมืองแม่สอดกล่าวด้วยว่า จากเหตุผลดังกล่าวที่ประชุมจึงมีมติที่ต้องการให้ยานพาหนะทั้งรถยนต์และรถจักรยานยนต์ ทั้งประเภทรถโดยสารรับจ้าง-รถส่วนตัว-รถบรรทุกสิบล้อ, หกล้อ, รถบรรทุกเล็ก, ฯลฯ จดทะเบียนเป็นทะเบียนแม่สอดให้หมด และขณะนี้คาดว่า มียานพาหนะที่จดทะเบียนตากในพื้นที่ 5 อำเภอชายแดนแล้ว 1 แสนคัน โดยมีการจัดเก็บภาษี ได้ปีละไม่น้อยกว่า 25-30 ล้านบาท แต่เงินภาษีที่เก็บได้จากภาษีการใช้รถนั้น ถูกส่งไปยังสำนักงานขนส่งจังหวัดตากทั้งหมด ซึ่งไม่ได้ส่งให้สำนักงานขนส่งจังหวัดสาขา อ.แม่สอดเพื่อนำกลับมาพัฒนาพื้นที่เลย
แม่สอดเป็นอําเภอขนาดใหญ่และยังเป็นศูนย์กลางของ 5 อําเภอชายแดนฝั่งตะวันตกของจังหวัดใด 
ตาก